בית ליד (נפת טולכרם)

בית ליד (בערבית: بيت ليد) הוא כפר פלסטיני במערב הרי השומרון, בנפת טולכרם ובמרחק של כ־10 ק"מ דרומית-מזרחית לעיר טולכרם, בגובה של כ־450 מטר מעל פני הים. בשנות ה-60 של המאה ה-19 העניקו השלטונות העות'מאניים לכפר חלקת אדמה חקלאית ממערב ליישוב ועליו קמה ח'רבת בית ליד, במקום בו נמצאת כיום צומת השרון (לשעבר: צומת בית ליד) ומושב נורדיה. במלחמת השחרור הם עזבו את המקום וחלקם מצאו מקלט בכפר האם.  לדעת וילנאי - מקור השם אינו ידוע. תושבי הכפר טוענים שבתקופה הרומית שם הכפר היה בית - לוד, כלומר בית המפקד ולאחר מכן שונה לבית ליד. בכפר ובסביבתו נמצאו כאן חרסים מהתקופה הביזנטית. בית ליד, כמו כל ארץ ישראל רבתי, שולב באימפריה העות'מאנית בשנת 1517. על שער המסגד הישן, חקוקה כתובת המנציחה את בניית המסגד ומתוארכת לתקופה הממלוכית המאוחרת, או העות'מאנית המוקדמת. בשנת 1882, במסגרת סקר ה SWP תוארה בית ליד כ"כפר קטן בגודלו, בנוי על גבעה המתנשאת לגובה 600 רגל מעל העמק שמדרום לו. הבתים עשויים אבן, ומסופקים על ידי באר בדרום-מזרח, למטה. כמה זיתים גדלים סביב הכפר". על פי רשומי המס של שנת 1596, התושבים שילמו מס קבוע בשיעור של 33.3% על תוצרת חקלאית, סך של 17,310 אקצ'ה. מחצית מההכנסות הלכו לווקף. שטח הקרקע בשנת 1945 היה 16,753 דונם, והגידולים החקלאיים היו: דגנים ועצי פרי (בעיקר: זיתים, שקדים ותאנים). השטח הבנוי של הכפר, היה כ־25 דונם, בשנת 1945 ובשל הריבוי הטבעי, גדל השטח הבנוי ליותר מ־150 דונם, בשנת 1980 והבתים נושקים לבתי הכפר הסמוך - ספארין. בשנת 1993 נפרסה בכפר רשת מים לשתייה וצרכי הבית (מחוברת לרשת המים של הרש"פ). כמות המים לחקלאות תלויה בעיקר במי גשמים ויש גם כמה בארות פרטיות. בכפר ובסביבתו מספר אתרים ארכאולוגיים: ח'רבת קָרְקָף (خربة قرقف) ממוקמת על תל, צפונית מזרחית לעיירה. חורבה גדולה בת כמה עשרות דונם, שבה מפוזרים גלי אבנים, שרידי קירות, אבנים גדולות מסותתות ושרידי ביצורים. ח'רבת אל-דֻוֵויר (خربة الدّوير) ממוקמת מזרחית, דרום-מזרח לכפר. חורבה קטנה יחסית, כוללת שרידי חומה וסביבה בורות מים חצובים בסלע, חרסים ושרידי כלים מבזלת. מקאם - מסגד קטן מדרום-מערב לכפר שנקרא אל-מָזָאר (المزار) ויש בו מחראב שעל פי מאפייניו, מניחים שהוא מתוארך לתקופה העות'מאנית. ברכת אגירה שנחצבה בסלע, במרחק קילומטר דרום מערבית לכפר, וסביבה שרידי מחצבות אבן קדומות. עבדאללה בן עומר בן מג'לי בן עבד אל-חאפז אל-בית-לידי אל-מנופי, (عبد الله بن عمر بن مجلي بن عبد الحافظ البيت ليدي المنوفي - שנת 798). עבדאללה בן מוחמד בן יחיא בן עבד אל-חאפז אל-בית-לידי (عبد الله بن محمد بن يحيى بن عبد الحافظ البيت ليدي - 840-776). עבד אלרחמן בן עמר בן מג'לי בן עבד-אל-חאפז אל-בית-לידי (عبدالرحمن بن عمر بن مجلي بن عبد الحافظ البيت ليدي נפטר בשנת 803). שיהאב אל-דין אחמד אל-חנבאלי (شهاب الدين أحمد الحنبلي - נפטר בשנת 1179). תואר כאימאם ומלומד. חסן בן ח'ליל אל-בית-לידי אל-סליחי אל-חנבאלי (حسن بن خليل البيت ليدي الصالحي الحنبلي) חי במאה העשירית, שימש כמטיף במסגד בית ליהיא בדמשק וכן היה בעל תפקיד צבאי. מדיה וקבצים בנושא בית ליד בוויקישיתוף Khalidi, W. (1992). All That Remains: The Palestinian Villages Occupied and Depopulated by Israel in 1948 p. 550, Washington D.C.: Institute for Palestine Studies. הועתק מוויקיפדיה במהדורה האנגלית. ערך: "Khirbat Bayt Lid " Marom, Roy, "he Contribution of Conder's Tent Work in Palestine for the Understanding of Shifting Geographical, Social and Legal Realities in the Sharon during the Late Ottoman Period, in Gurevich D. and Kidron, A. (eds.), Exploring the Holy Land: 150 Years of the Palestine Exploration Fund, Sheffield, UK, Equinox (2019), pp. 212-231 (הועתק מוויקיפדיה במהדרה האנגלית) זאב וילנאי, אריאל, אנציקלופדיה לידיעת א"י, 1975, עמ' 765 Palqura بيت ليد - בית ליד, Palqura אנציקלופדיה לכפרים פלסטיניים https://palqura.com/village/1153/بيت-ليد-بيت-ليد-الشرقية لافي الصوص - לאפי אל-צוץ, معلومات عن بيت ليد - מידע על בית ליד, Palestine Remembered, 21 דצמבר 2007 Dauphin, C. (1998). La Palestine byzantine, Peuplement et Populations. p. 768. BAR International Series 726 (in French). Vol. III Catalogue. (לא ראיתי את המקור. הועתק מוויקיפדיה במהדורה האנגלית) Sharon, M. (1999) Corpus Inscriptionum Arabicarum Palaestinae pp 153-152, B-C. Vol. 2. BRILL ראה: https://books.google.co.il/books?id=EPFDU8POrXIC&pg=PA152&redir_esc=y#v=onepage&q&f=false Conder, C.R.; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archaeology, Vol. 2. London: Committee of the Palestine Exploration Fund ראה: https://archive.org/details/surveyofwesternp02conduoft/page/159/mode/1up?view=theater Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century p. 126, Erlanger Geographische Arbeiten, Germany (הועתק מוויקיפדיה במהדורה האנגלית) Barron, J.B., ed. (1923). Palestine: Report and General Abstracts of the Census of 1922 Government of Palestine. ראה: https://archive.org/details/PalestineCensus1922/page/n29/mode/1up?view=theater Mills, E., ed., Census of Palestine 1931. Population of Villages, Towns and Administrative Areas. p. 53 Jerusalem: Government of Palestine. (הועתק מויקיפדיה במהדורה האנגלית), 1932 Palestine Remembered, بيت ليد - Bayt Lid - בית ליד, Palestine Remembered, 2007 Government of Jordan, Department of Statistics (1964). First Census of Population and Housing Volume I: p. 27, Final Tables; General Characteristics of the Population ראה: http://users.cecs.anu.edu.au/~bdm/yabber/census/JordanCensusPages/JordanCensus1961-p27.pdf Preliminary Results of the Population, Housing and Establishments Census, 2017 (PDF). Palestinian Central Bureau of Statistics (PCBS) (Report). State of Palestine. February 2018. pp. 64–82. ראה:https://www.pcbs.gov.ps/Downloads/book2364-1.pdf